laion/Wikipedia-Exotic huggingface dataset:
912

שנת 912 היא השנה ה-12 במאה ה-10. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 18 ביולי – שביט היילי מגיע לפריהליון 23 בנובמבר – אוטו הראשון, קיסר האימפריה הרומית הקדושה (נפטר ב-973) 30 בנובמבר- אוטו הראשון, דוכס סקסוניה (נולד ב-851) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 912‎ נפטרים ב-912‎ מדיה וקבצים בנושא 912 בוויקישיתוף
נתי גרוברג

נתי גרוברג (נולד ב-26 באפריל 1970), הוא ספורטאי פאראלימפי ישראלי. גרוברג סיים את שרותו הצבאי והחל לעבוד כמהנדס בטיחות בחברת אפליי מטיריאלס ישראל. נתי היה מעורב בתאונת דרכים קשה בשנת 1999 שבה רוסקה רגלו השמאלית ונגרמו לו פגיעות פנימיות נוספות. גרוברג עבר 13 ניתוחים והשתקם לאורך כשלוש שנים, במהלכן הוא החל בשנת 2001 בפעילות בעמותת "אתגרים" לספורט הישגי בקרב נכים. מטעם העמותה החל גרוברג לעסוק ברכיבה על אופני יד. גרוברג, אלוף ישראל ברכיבה על אופני יד ומקום רביעי באליפות אירופה, השתתף בשנת 2007 באליפות העולם שנערכה בצרפת והגיע למקום השביעי, שהקנה לו את זכות ההשתתפות במשחקים הפאראלימפיים בבייג'ינג ב-2008. באחד האימונים לקראת התחרות חסמה ניידת משטרה סינית, באופן מפתיע, את הנתיב המיוחד לאופניים וגרוברג התנגש בה ונפצע. כתוצאה מהתאונה סבל גרוברג משברים בכתף ובצלעות ונבצר ממנו להשתתף בתחרות. לאחר התאונה למד גרוברג תכנות אינטרנט ועבד בתחום במשך כ-15 שנים. בשנת 2018 החל לנהל את מרכז האופניים ומועדון הרכיבה של עמותת אתגרים בבית שניאור בתל אביב. גרוברג נשוי ואב לשלושה, מתגורר בכפר בן-נון. אתר האינטרנט הרשמי של נתי גרוברג פירוט השתתפותו בתחרויות המשחקים הפאראלימפיים באתר הרשמי של IPC (באנגלית) הודעה על פציעתו בבייג'ינג באתר איגוד האופניים הישראלי ליאור ברטל, ‏״להיות הגיבור של הסיפור שלך זה לא להיות עם כוחות על, אלא לבחור מטרות ולהשיגן", באתר דבר העובדים בארץ ישראל, 8 בספטמבר 2021 נתי גרוברג, ברשת החברתית אינסטגרם
חוסה מנואל פינטו

חוסה מנואל פינטו קולורדו (בספרדית: José Manuel Pinto Colorado; נולד ב-8 בנובמבר 1975 בקדיס שבספרד) הוא כדורגלן עבר ספרדי ששיחק בעמדת השוער. פינטו החל את הקריירה שלו במערכת הנוער של ריאל בטיס. בעונת 1997/1998 ערך את הופעת הבכורה שלו בקבוצה הבוגרת, במשחק מול ראסינג סנטאנדר. כיוון שהשוער טוני פרטס הועדף על פניו, עבר פינטו לסלטה ויגו כעבור שנה. עם הקבוצה הגיע לגמר גביע המלך בעונת 2001/2002 ולליגת האלופות בעונה 2003/2004. בעונת 2005/2006 זכה בפרס זאמורה על היותו השוער הטוב בליגה - הוא ספג ב-37 משחקים 28 שערים בלבד, ממוצע של 0.78 שערים למשחק. בעונת 2006/2007 קיבל פינטו את תפקיד הקפטן של הקבוצה. בתום עונה זו ירדה הקבוצה לליגת המשנה, ובינואר 2008 הוא הושאל לברצלונה, כמחליפו של שוער המשנה הפצוע אלברט ז'ורקרה. בסך הכול הופיע ב-125 משחקי לה ליגה ו-56 משחקים בליגת המשנה הספרדית כשוער סלטה ויגו. פינטו חתם בברצלונה ב-18 בינואר 2008, תחילה על תקן מושאל. פינטו ערך את הופעת הבכורה בקבוצה ב-26 באפריל, במשחק מול דפורטיבו לה קורוניה, בו הפסידה קבוצתו 2-0. עד סוף העונה שותף בשני משחקים נוספים, ובסך הכול ספג שמונה שערים. ב-30 במאי אותה שנה הועבר פינטו באופן קבוע לברצלונה תמורת חצי מיליון אירו. פינטו חתם על חוזה לשנתיים. בעונה הבאה, 2008/2009, עמד פינטו בשער הקבוצה בכל משחקיה בגביע המלך הספרדי, בו זכתה ברצלונה בסיום העונה. בליגה ובליגת האלופות, שגם בהם הייתה ברצלונה האלופה, היה פינטו המחליף הראשון לוויקטור ואלדס. בעונות 2009 - 2012, עמד פינטו בשער של קבוצתו במשחקים במסגרת גביע המלך, כביצוע של הבטחה, אותה הבטיח מאמנו אז, פפ גווארדיולה. בעונת 2011/2012, זכה פינטו עם קבוצתו, ברצלונה, בגביע המלך, לאחר ניצחון 3-0 על אתלטיק בילבאו. בעונת 2013/14 הגיע פינטו עם ברצלונה לגמר גביע המלך, בו הפסידו לריאל מדריד 2-1. ואלדס נפצע במרץ 2014, ומאז ועד סוף העונה החליפו פינטו בשער, עת הגיעה למקום השני בליגה והודחה ברבע גמר ליגת האלופות על ידי אתלטיקו מדריד. בסוף העונה תם חוזהו של פינטו בברצלונה, ופינטו פרש מכדורגל, בגיל 38. עם סלטה ויגו: גביע האינטרטוטו - 2000 מקום שני בגביע המלך הספרדי - 2001/2002 עם ברצלונה: אליפות ספרד - 2008/2009, 2009/2010, 2010/2011, 2012/2013 גביע המלך - 2008/2009, 2011/2012 ליגת האלופות - 2008/2009, 2010/2011 הסופרקאפ האירופי - 2009, 2011 הסופרקאפ הספרדי - 2009, 2010, 2011, 2013 גביע העולם לקבוצות - 2009, 2011 תארים אישיים: פרס ריקרדו זאמורה (השוער היעיל ביותר בליגה הספרדית) - 2005/2006 מדיה וקבצים בנושא חוסה מנואל פינטו בוויקישיתוף חוסה מנואל פינטו, באתר Transfermarkt חוסה מנואל פינטו, באתר Soccerway חוסה מנואל פינטו, באתר BDFutbol חוסה מנואל פינטו, באתר WorldFootball.net חוסה מנואל פינטו, באתר FootballDatabase.eu פרופיל באתר הרשמי של ברצלונה סטטיסטיקה בלה ליגה (בספרדית) פרופיל באתר סלטה ויגו
גלריית סמלי יצרני רכב

סמלו של יצרן רכב הוא מרכיב מרכזי במיתוג של מוצריו. הסמל מופיע על כל מכונית, בחזית המכונית ובצד האחורי שלה, ולכן יש לו נוכחות בולטת בכביש. לעיתים מופיע הסמל גם על גלגלי המכונית ועל ההגה. בעיצוב הסמל ניכרות שיטות אחדות: שם היצרן כמרכיב עיקרי של הסמל: סמלי פורד, לנצ'יה, ניסאן ועוד. האות הראשונה של שם היצרן כמרכיב עיקרי של הסמל: סמלי הונדה, יונדאי, סוזוקי, טויוטה, דייהטסו, מאזדה ועוד. ציור מופשט: סמלי אאודי, מיצובישי, מרצדס-בנץ ועוד. ציור של בעל חיים: סמלי פיג'ו, פורשה, פרארי ועוד. סמלו של יצרן הרכב יגואר הוא בעל חיים תלת-ממדי. בדרך כלל מודבק הסמל לפח של המכונית, או מחובר לגריל, אך לעיתים זוכה חזית המכונית לעיצוב כולל בהתאם לסמל היצרן. כמקובל גם בענפים אחרים, לעיתים מחליף יצרן הרכב את סמלו. לעיתים מדובר בשינוי עיצובי זעיר, ולעיתים בהחלפה גמורה של הסמל. תוכן עניינים: א | ב | ג | ד | ה | ו | ז | ט | י | ל | מ | ס | פ | ק | ר | ש Audi Abarth אאורוס אוא"ז אוטוביאנקי אווטוואז אופל אורה (יצרנית רכב) איווקו אייווייס אינוצ'נטי אינפיניטי איסוזו אלפא רומיאו אסטון מרטין אקורה אקספנג בג'אג' אוטו Bugatti ביואיק בנטלי בנלי ברבהאם אוטומוטיב BMW BYD GAC Motor גא"ז GMC ג'אומטרי גולדן דרגון ג'ילי ג'יפ ג'נסיס מוטורס ג'נרל מוטורס גרייט וול מוטורס דאיהטסו דאף (יצרן רכב) דאצ'יה דה טומאזו דודג' דיימלר-קרייזלר DS אוטומובילס האמר הונגצ'י הונדה הייגר הינדוסטן מוטורס וולוו ווקסהול מוטורס וויה (Voyah) (אנ') ויי (יצרנית רכב) וינפסט (VinFast) (אנ') זיל זיקר (יצרנית רכב) טאטא טויוטה טטרה טנק (יצרנית רכב) טסלה יגואר יוטונג יונדאי מוטור לאדה LiAZ (מפעל האוטובוסים ליקינו) (אנ') ליפמוטור למבורגיני למברטה לנד רובר לנצ'יה לקסוס Lynk & Co (אנ') MG מאגנטי מרלי מאזדה מוסקביץ' מזראטי מייבאך מיצובישי MINI מקסוס (אנ') מראשיה מוטורס מרצדס-בנץ ניסאן סאאב סאנגיונג סובארו סוזוקי מוטור סטלנטיס סיאט סיטי טרנספורמר סיטרואן סמארט סקודה Seres (אנ') Skywell (Skyworth Auto) (אנ') פאבלובו פגאני אוטומובילי פולקסווגן פולארסאן מכוניות פולסטאר פונטיאק פורד פורשה פיאג'ו פיאט פיג'ו פינינפארינה פרארי צ'נגן צ'רי קאדילק קאמאז קבוצת גא"ז קוניגסג קיה קופרה קורוס קרייזלר KAvZ (מפעל המשאיות קורגן) (אנ') רנו רולס-רויס שברולט הסיפורים מאחורי הסמלים המפורסמים של המכוניות, באתר כלכליסט, 4 באוקטובר 2010
מוזיקה לכלי-מיתר, כלי-הקשה וצ'לסטה

מוזיקה לכלי-מיתר, כלי-הקשה וצ'לסטה Sz 106, BB 114 היא אחת מיצירותיו המוכרות ביותר של המלחין ההונגרי בלה בארטוק. היצירה נכתבה להזמנתו של פאול זאכר לחגיגת העשור לקיום התזמורת הקאמרית של בזל. התאריך על הפרטיטורה הוא 7 בספטמבר 1936 וביצוע הבכורה היה בבזל, שווייץ ב-21 בינואר 1937, בנגינת התזמורת הקאמרית של בזל בניצוח פאול זאכר. הוצאת אוניברסל הוציאה אותה לאור באותה שנה. כפי שמשתמע משמה, היצירה כתובה לכלי מיתר (כינורות, ויולות, צ'לי, קונטרבסים ונבל), כלי הקשה (קסילופון, תוף מרים, מצלתיים, גונג, תוף בס, טימפני) וצ'לסטה. ההרכב כולל גם פסנתר, שאפשר לסווגו או ככלי הקשה או ככלי מיתרים. ברטוק מחלק את כלי המיתר לשתי קבוצות שאותן יש להציב, לפי הוראותיו, בסגנון אנטיפונלי, משני צדי הבמה, ועושה שימוש באפקטים אנטיפונליים בפרקים השני והרביעי. היצירה כתובה בארבעה פרקים, הראשון והשלישי איטיים, השני והרביעי מהירים: אנדנטה טרנקווילו אלגרו אדג'ו אלגרו מולטו הפרק הראשון הוא פוגה איטית. המקצב משתנה כל הזמן והפרק איננו כתוב בסולם מוגדר. הוא מבוסס סביב הצליל לה, שבו מתחיל הפרק ומסתיים. הוא מתחיל בכלי מיתר מעומעמים וככל שמצטרפים קולות נוספים המרקם מתעבה והמוזיקה מתגברת עד לשיא. עתה מוסרים העמעמים מכלי המיתר והמוזיקה נרגעת בהדרגה ונעשית חרישית יותר על רקע ארפג'י רכים בצ'לסטה. הפרק מסתיים בנושא הפוגה המנוגן חרש בליווי היפוכו. חומר מן הפרק הראשון משמש כבסיס לפרקים הבאים ונושא הפוגה חוזר ומופיע במסווה כזה ואחר בנקודות שונות לאורך היצירה. הפרק השני מהיר, בנושא במקצב 2/4 המשתנה לקראת הסיום ל-3/8. הפרק השלישי איטי, דוגמה למה שמכונה לא פעם "מוזיקת הלילה" של ברטוק, ומופיעים בו גליסנדי בטימפני, טכניקה יוצאת דופן בזמן חיבור היצירה, וכן תפקיד חשוב לקסילופון. הפרק האחרון, הנפתח בנקישות טימפני ואקורדים בפריטת פיציקטו על כלי המיתר, נושא אופי של מחול עממי מלא-חיים. היצירה הבאה של ברטוק הייתה הסונאטה לשני פסנתרים וכלי הקשה, הנותנת גם היא תפקיד חשוב לכלי הקשה וכלי מקלדת. עוד יצירה שברטוק חיבר להזמנת זאכר היה הדיברטימנטו, כעבור שלוש שנים. פרנץ פריצ'אי והתזמורת הסימפונית הגרמנית ב-1954 פריץ ריינר והתזמורת הסימפונית של שיקגו ב-1968 אנטל דוראטי והתזמורת הסימפונית של לונדון פייר בולז ותזמורת רשות השידור הבריטית ב-1967 הרברט פון קאראיין והפילהרמונית של ברלין פייר בולז והתזמורת הסימפונית של שיקגו מידע על היצירה "מוזיקה לכלי-מיתר, כלי-הקשה וצ'לסטה" באתר מיוזיק בריינז מידע על הקומפוזיציה "מוזיקה לכלי-מיתר, כלי-הקשה וצ'לסטה" באתר AllMusic Chapter 7 of Larry Solomon's Symmetry as a Compositional Determinant (an analysis of some formal aspects of the piece) הפרק ה-7 של "סימטריה כמכריע קומפוזיציוני" מאת לארי סולומון (אנליזה של כמה היבטים של היצירה)
ברידיי השני, מלך הפיקטים

ברידיי השני (באנגלית: Bridei II או Bruide; מת ב-642) היה מלך הפיקטים במשך 5 שנים, משנת 637 ועד מותו. ברידיי היה בנו של פויית' (Foith) או בנו של אואויד (Uuid). על פי "דברי ימי הפיקטים", ברידיי עלה לשלטון לאחר מותו של אחיו גרטנייט השלישי. על פי "דברי ימי אלסטר" ו"דברי ימי טיגרנאך" ברידיי מת בשנת 642, ולאחר מותו מלך אחיו טאלורק השלישי. דברי ימי אלסטר ודברי ימי טיגרנאך דברי ימי הפיקטים
973

שנת 973 היא השנה ה-73 במאה ה-10. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 7 במאי – אוטו השני מוכתר לקיסר האימפריה הרומית הקדושה לאחר מות אביו, אוטו הראשון 7 במאי – אוטו הראשון, קיסר האימפריה הרומית הקדושה (נולד ב-912) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 973‎ נפטרים ב-973‎ מדיה וקבצים בנושא 973 בוויקישיתוף
גרטנייט השלישי, מלך הפיקטים

גרטנייט השלישי (באנגלית: Gartnait III; מת ב-637) היה מלך הפיקטים במשך 5 שנים, משנת 633 ועד מותו. גרטנייט היה בנו של פויית' (Foith) או בנו של אואויד (Uuid). על פי "דברי ימי הפיקטים", גרטנייט עלה לשלטון בשנת 633 ומלך כחמש שנים, אולם ישנם מקורות לפיהם מלך שמונה שנים. על פי "דברי ימי אלסטר" גרטנייט מת בשנת 637, ואחריו מלך אחיו ברידיי השני, ואחר שניהם מלך אחיהם טאלורק השלישי. דברי ימי אלסטר ודברי ימי טיגרנאך דברי ימי הפיקטים
שפות הפאמיר

שפות הפאמיר הן אגד שפות איראניות צפון-מזרחיות. הן מדוברות בעיקר לאורך נהר הפיאנדז' (בפרסית: ab-i panja). נהר זה על יובליו זורם באזור באדאחשאן אשר בדרום-מערב טג'יקיסטן, בקרבת הגבול האפגני. ניתן למצוא גם קהילות קטנות של דוברי פאמיר מעבר לגבול האפגני. קיימות טענות לפיהן קיימים דוברי פאמיר במערב סין. היישוב הגדול ביותר של דוברי לשונות פאמיר היא העיר חורוג (28,000 נ'), שגם מהווה את המרכז האדמיניסטרטיבי של אזור באדאחשאן שבטג'יקיסטן. המספר הכולל של דוברי שפות אלו מוערך בכ-100,000. שפות הפאמיר מתחלקות למספר תת-קבוצות, אף על פי שהקשר הגנאלוגי בינן מקובל על הקהילה המדעית, פרטיו אינם ברורים די צרכם, בעיקר עקב מיעוט מחקר. תת-הקבוצה הגדולה ביותר קרויה קבוצת שוע'ני-רושני. הלשונות הנכללות בקבוצה זו מצויות לאורך הצד הטג'יקי של נהר הפאנגז'. בקבוצה זו נוהגים לכלול את הלשונות שוע'ני (כ-50,000 דוברים), רושני (כ-15,000 דוברים), ברטנגי (כ-3,000 דוברים) ואת לשונות המיעוט רושרוי (roshorvi) וסריקולי (sariqoli), שלהן כמה מאות בודדים של דוברים. קבוצת הלשונות השנייה כוללת בעיקר את היזע'ולמי, המדוברת לאורך מספר יובלים של נהר הפאנדז' ולה כ-2,000 דוברים (לפי מפקד שנערך ב-1966). הקבוצה השלישית כוללת את האישקשמי, הזבכי והסנגליצ'י המדוברות בעיקר בגדה האפגנית של נהר הפאנדז'. הואחי היא הלשון העיקרית המרכיבה את הקבוצה הרביעית. מבין לשונות הפאמיר זוהי הלשון המוכרת ביותר למדע, למרות שאינה הנפוצה ביותר. עובדה זו היא תוצאה של היות הואחי הלשון העיקרית של חורוג, עיר המחוז המרכזית של אזור באדאחשאן. לואחי כ-20,000–30,000 דוברים. לשפות הפאמיר התכונות העיקריות המאפיינות את השפות האיראניות המזרחיות. התפתחויות עצמאיות כוללות מעתק של החוככים חסרי הקוליות θ* ו-x* לפוצצים חסרי קוליות, בעיקר בצרורות עם הצולל r. כך שהצרורות ההיסטוריים θr* ו-xr* מובעים בשפות הפאמיר כ-tr ו-kr בהתאמה. בנוסף יש המונים את מעתק הצרור האיראני העתיק Sr ל-sh. חלק ממעתקים אלו מצויים כבר בכוטאנית, שפה איראנית מזרחית אמצעית. המחקר המשווה של לשונות הפאמיר מבחין בין ארבע מערכות עיצורים שונות. כל המערכות מבחינות בין עיצורים קוליים ולא-קוליים, ובכולן סדרה של עיצורים גרוניים. המערכת הפונולוגית המפותחת ביותר שייכת ללשונות היאזע'ולמי. בלשון זו התפתחה סדרה ארוכה במיוחד של עיצורים שפתיים, וכוללת g ו-k חיכיים (באופן מעניין, שכן עיצורים אלו, המשוחזרים עבור לשון האם ההודו-אירופית, אינם מצויים באף לשון ה"א אחרת). בלשון הואח'י ניתן למצוא סדרה קצרה של עיצורים כפופים מחוככים. לא ברור אם מדובר בהשפעה של לשונות צפון-הודיות או בהתפתחות עצמאית.
דבש (פירושונים)

האם התכוונתם ל... דבש דבורים – נוזל סמיך, דביק ומתוק שצבעו כתום זהבהב, המופק מצוף פרחים על ידי דבורת הדבש דבשון – כלי מטבח להוצאת דבש וריבה, שגור בשמות "מקל דבש", "רודה דבש", "כף דבש" ו"כפית דבש" סילאן – סירופ מתוק המופק מתמרים או מחרובים, המכונה גם ״דבש תמרים״ או ״דבש חרובים״ דבש ענבים – מאכל ממותק העשוי מתירוש ענבים מורתח דב"ש – ראשי תיבות של דמות בלא שחקן, כלומר דמות במשחק שאינה נשלטת על ידי שחקן אנושי קיר דבּש – קירות האופייניים לבנייה הערבית בארץ ישראל הכוללים שתי שכבות של לבנים וחומרי מליטה ביניהם. דָבָּש (עיר) – עיר בהונגריה דבש – שיר של ינון נאמן דבש (שיר של רמי פורטיס) – שיר של רמי פורטיס מתוך האלבום פלונטר דבש (שיר של ארי גורלי ורעות יהודאי)
עמית דרור

עמית דרור הוא קשת ישראלי וספורטאי ספורט נכים. דרור נפצע בשנת 1974 במהלך תאונת אימונים במסגרת שירותו בסיירת גולני. בשנת 1978 השתתף במשחקי סטוק מנדוויל וזכה עם שמואל כרמלי ואסף אגמון במדליית כסף במשחה שליחים 3X50 בסגנון מעורב אישי. בהיותו מרותק לכסא גלגלים הוא היה מראשוני הספורטאים בארץ לעסוק בקשתות (1982) והחל משנת 1997 הוא עוסק בספורט באופן מקצועי, בהדרכת המאמן יהודה אפרתי. בשנת 1992 השתתף דרור לראשונה במשחקים הפאראלימפיים ברצלונה (1992) ודורג במקום ה-32 לאחר שכשל בתחרות המקדימה. במשחקים הפאראלימפיים אתונה (2004) השתתף דרור, שהיה באותה עת בין 16 הקשתים הטובים בעולם, ודורג במקום ה-20 לאחר שכשל בתחרות המקדימה. בשנת 2007 סיים דרור במקום השלישי באליפות אירופה. באותה שנה הוא שבר את שיאו האישי בירי ל-70 מטרים וקבע שיא ישראלי חדש לנכים העומד על 308 נקודות למקצה. במרץ 2008 השתתף דרור במחנה אימונים לקראת התחרויות הפאראלימפיות ובו הוא קבע את זכאותו להשתתף במשחקים הפאראלימפיים בבייג'ינג במהלך 2008. עמית דרור, באתר פדרציית הקשתות העולמית פירוט השתתפותו בתחרויות המשחקים הפאראלימפיים באתר הרשמי של IPC (באנגלית) ישראל הכניעה את ארה"ב אלופת העולם בכדורסל, מעריב, 30 ביולי 1978 אברהם תשובה עבור‏, התקווה שווה הרבה זהב, באתר וואלה, 13 בספטמבר 2004
זירה (אדריכלות)

זירה (בלטינית, "ארנה" - Arena) היא שטח מתוחם בצורת עיגול, אליפסה או מרובע שמטרתו הצגת מופעי בידור וספורט בפני קהל רב. הזירה כוללת שטח פתוח גדול המוקף במושבים מדורגים לצופים בכל (או מרבית) עבריו. המאפיין העיקרי של הזירה הוא שהאירוע מתרחש בנקודה הנמוכה ביותר בו, ובכך מתאפשרת לצופים תצפית טובה על המופע. הזירה מתאימה במיוחד למופעים שבהם אין משמעות לזווית ההתבוננות של הצופה במופע, כגון מופעי קרקס או משחקי ספורט. במופע כזה מתאפשרת הגדלה משמעותית של מספר מושבי הצופים, בזכות הישיבה מכל עברי מוקד ההתרחשות. במופעים בהם מתחייבת צפייה פרונטלית של הצופה במופע, כגון הצגות תיאטרון הכוללות תפאורה שטוחה, יועדף השימוש במבנה אודיטוריום עם במה הנצפית מזוויות מוגדרות מראש. מקורה של המילה ארנה במילה הלטינית harena שמקורה באטרוסקית ומשמעותה "חול". בתקופת האימפריה הרומית שימש המונח לתאר מבנה ארכיטקטוני אשר שימש כזירת קרבות לגלדיאטורים. המבנה נקרא כך על שם החול שכיסה את רצפתו במטרה לספוג את דם הלוחמים ובעלי החיים הלוחמים. המונח "ארנה" כינה הן מתחם אשר שימש לאימוני קרבות, והן את המבנה בו נערכו הקרבות לעיני הצופים, כאשר לעיתים מבנה אשר שילב בין זירת קרבות לבימת תיאטרון נקרא "ארנה" ולא אמפיתיאטרון (לדוגמה הארנה של לוטטיה שהיה ממוקם בלוטטיה- פריז של ימינו). היכל ספורט - אולם המשמש למופעי ספורט מדיה וקבצים בנושא זירה בוויקישיתוף ערך זה הוא קצרמר בנושא אדריכלות. אתם מוזמנים לתרום לוויקיפדיה ולהרחיב אותו.
אולם ספורט

אולם ספורט הוא אולם המיועד לפעילות ספורט. עיצוב אולם הספורט תואם את הפעילות המתוכננת בו. לעיתים מיועד אולם ספורט לפעילות מסוימת, כגון כדורסל, ולעיתים היו מיועד לקשת רחבה יותר של פעילויות, כגון כדורסל, כדוריד, כדורעף והתעמלות, תוך אפשרות לערוך את ההתאמה הנדרשת לכל פעילות. בנוסף למתקנים המשרתים את הספורטאים, פעמים רבות כולל אולם ספורט גם מקומות ישיבה לצופים בפעילות הספורט, בעיקר כאשר האולם מיועד גם לספורט תחרותי. אולמות ספורט נבנים לשימושם של קהלים מגוונים: אולם ספורט בבית ספר: משמש בשעות הלימודים את תלמידי בית הספר, ולאחר שעות הלימודים הוא משמש לעיתים את דיירי הסביבה. אולם ספורט עירוני: נועד בעיקר לשימושן של קבוצות ספורט עירוניות. אולם ספורט אזורי: נועד למופעי ספורט המושכים קהל מאזור נרחב, ברדיוס של עשרות קילומטרים מסביב לאולם. באולם כזה יש חשיבות רבה לחלק האולם המשמש את קהל הצופים. אולם כזה קרוי היכל ספורט. מאפייניו של אולם הספורט מאפשרים לעשות בו שימוש גם שלא למטרות ספורט, כגון כנס רב משתתפים או מופע בידור, המנצלים את יכולתו של האולם לשרת קהל צופים גדול. בישראל נבנו אולמות ספורט רבים במימונם של המועצה להסדר ההימורים בספורט ומפעל הפיס. ערך מורחב – היכלי כדורסל בישראל היכלים סגורים בישראל המכילים כ-2,000 מקומות ישיבה (או הכילו בעבר). זירה איתמר לויטין, אולמות ספורט בישראל, ההוצאה לאור של מכון וינגייט, 1993 מדיה וקבצים בנושא אולם ספורט בוויקישיתוף מתקני ספורט, דף שער בספרייה הלאומית
An

האם התכוונתם ל... an היא סיומת האינטרנט הלאומית של שמות התחום של האנטילים ההולנדיים אמוניום חנקתי אנורקסיה נרבוזה   A n {\displaystyle \ A_{n}} - סימון לחבורת התמורות הזוגיות
זאב גליקמן

זאב גליקמן (נולד ב-1958) הוא אלוף פאראלימפי ישראלי, שחקן ומאמן נבחרת ישראל בטניס שולחן לנכים. גליקמן היה בנעוריו אלוף ישראל לנוער בטניס שולחן. בעת גיוסו לצה"ל דחה אפשרות לשרת כספורטאי מצטיין והתנדב לסיירת שקד. בשנת 1979 נפצע במהלך פעילות מבצעית ונותר מוגבל בידו הימנית. לאחר תקופת שיקום חזר לשחק בטניס שולחן בבית הלוחם תל אביב, שם היה למאמן החוג לטניס שולחן. כמאמן הוא משמש גם בנבחרת ישראל בטניס שולחן לנכים. משנת 1992 ועד 2008 השתתף גליקמן בכל תחרויות המשחקים הפאראלימפיים וזכה במשחקים הפאראלימפיים ברצלונה (1992) במדליית זהב בתחרות יחידים ובמשחקים הפאראלימפיים סידני (2000) במדליית כסף בתחרות יחידים. שינוי דרגות הסיווג בתחרויות הבינלאומיות בשנת 2002 הביא לדירוגו בדרגת סיווג קשה יותר, אך גליקמן נותר שחקן פעיל ונותר ברמה המאפשרת את המשך השתתפותו במשחקים הפאראלימפיים. בשנת 2008 הוא אף דורג במקום השני בעולם בין שחקני טניס שולחן בדרגת הנכות שלו. סך זכיותיו ברמה הבינלאומית עומד נכון ל-2016 על 43 מדליות - מהן 11 הושגו בתחרויות אליפות אירופה, אליפות עולם והמשחקים הפאראלימפיים. מלבד שתי המדליות האולימפיות, גליקמן זכה בשנת 1991 בתואר אלוף אירופה בטניס שולחן ובשנת 2002 בתואר אלוף עולם בטניס שולחן. מדיה וקבצים בנושא זאב גליקמן בוויקישיתוף זאב גליקמן באתר האיגוד הבינלאומי לטניס שולחן לנכים פירוט השתתפותו בתחרויות המשחקים הפאראלימפיים באתר הרשמי של IPC (באנגלית) באתר איגוד טניס השולחן בישראל (הקישור אינו פעיל, 23 באוגוסט 2024)
Ao

האם התכוונתם ל... ao היא סיומת האינטרנט הלאומית של שמות התחום של אנגולה עם בנאגאלנד שבהודו
Aq

האם התכוונתם ל... aq – סיומת האינטרנט הלאומית של שמות התחום של אנטארקטיקה אל-קאעידה – ארגון טרור אסלאמיסטי סוני גלובלי, שהוקם על ידי עבדאללה עזאם ב־1988 ופועל בהנהגתו ובמימונו של אוסאמה בן לאדן
בני וקסלר

בני וקסלר (נולד ב-11 באוקטובר 1962) הוא אלוף פאראלימפי ישראלי. וקסלר נפצע במהלך מבצע שלום הגליל מהתפוצצות רימון שקטע את כף ידו. במשותף עם חבריו לעמותת "אתגרים", דרור כהן וארנון אפרתי, וקסלר החל לעסוק בשיט מדגם "סונאר" והוא האחראי בצוות על תפעול המפרש שבקדמת הסירה. יחד עמם הוא לוקח חלק בתחרויות בינלאומיות ובמשחקים הפאראלימפיים אתונה (2004) היה שותף לזכייה במדליית הזהב בשיט בסירת סונאר. באליפות העולם בשייט שקדמה לאולימפיאדה זכה הצוות במקום השני, ואילו לאחר האולימפיאדה זכה הצוות במדליית ארד באליפות העולם 2007. באליפות העולם ב-2011 זכה הצוות במדליית זהב. הוא זכה יחד עם כהן ואפרתי בתואר ספורט השנה ל-2011 מטעם ההתאחדות הישראלית לספורט נכים. וקסלר עובד כמתווך וכנהג מונית, נשוי ואב לשלוש בנות ובן. מדיה וקבצים בנושא בני וקסלר בוויקישיתוף פירוט השתתפותו בתחרויות המשחקים הפאראלימפיים באתר הרשמי של IPC (באנגלית) נכים: כהן, וקסלר ואפרתי הם ספורטאי השנה, באתר ערוץ הספורט, 19 בדצמבר 2011 ערך זה הוא קצרמר בנושא ספורטאים ישראלים. אתם מוזמנים לתרום לוויקיפדיה ולהרחיב אותו.
חאג'ימוראט אקאייב

חאג'ימוראט מחומדוביץ' אקאייב (ברוסית: Хаджимурат Магомедович Аккаев; נולד ב-27 במרץ 1985 בטירניאוז שברפובליקת קברדינו-בלקריה, רוסיה) הוא מרים משקולות רוסי ממוצא בלקרי (אנ') (קבוצה אתנית שמקורה בקווקז). אקייב זכה במדליית הכסף באולימפיאדת אתונה (2004) במשקל עד 94 ק"ג ובמדליית הארד באולימפיאדת בייג'ינג (2008). בשנת 2011 אקאייב זכה באליפות אירופה ואליפות העולם במשקל עד 105 ק"ג. בשל פציעה לא היה יכול להשתתף באולימפיאדת 2012 בלונדון ועזב את הספורט התחרותי. מדיה וקבצים בנושא חאג'ימוראט אקאייב בוויקישיתוף חאג'ימוראט אקאייב, באתר olympedia.org
ארנון אפרתי

ארנון אפרתי (נולד ב-17 בפברואר 1952) הוא אלוף פאראלימפי ישראלי בשיט. אפרתי נפצע במהלך שירותו בחיל השריון הישראלי במלחמת יום הכיפורים והוא קטוע יד ימין מתחת למרפק. במשותף עם חבריו לעמותת "אתגרים" החל אפרתי לעסוק בשיט, והוא האחראי בצוות על תפעול המפרש הגדול בסירה. בצוותים שונים לקח אפרתי חלק בתחרויות בינלאומיות, בהן הגיעו למקום שמיני במשחקים הפאראלימפיים 2000 וזכייתו במדליית זהב במשחקים הפאראלימפיים 2004 על שיט בסירת סונאר. באליפות העולם בשיט שקדמה לאולימפיאדה ב-2004 הוא היה שותף לזכייה במקום השני, ואילו לאחר האולימפיאדה הוא זכה עם דרור כהן ובני וקסלר במדליית ארד באליפות העולם 2007 ובמדליית זהב באליפות העולם באנגליה 2011. הוא זכה יחד עם כהן ווקסלר בתואר ספורט השנה ל-2011 מטעם ההתאחדות הישראלית לספורט נכים. ייצג את ישראל במשחקים הפאראלימפיים ריו דה ז'ניירו (2016). אפרתי מתגורר ועובד בקיבוץ מעגן מיכאל. הוא נשוי ואב לשלושה. מדיה וקבצים בנושא ארנון אפרתי בוויקישיתוף פירוט השתתפותו בתחרויות המשחקים הפאראלימפיים באתר הרשמי של IPC (באנגלית) נכים: כהן, וקסלר ואפרתי הם ספורטאי השנה, באתר ערוץ הספורט, 19 בדצמבר 2011 ערך זה הוא קצרמר בנושא ספורטאים ישראלים. אתם מוזמנים לתרום לוויקיפדיה ולהרחיב אותו.
קיניאוך, מלך הפיקטים

קיניאוך או קינאד מק לוכטרן (באנגלית: Cinioch, בגאלית סקוטית: Cínaed mac Luchtren - "קינאד מק לוכטרן" - קנת בנו של לוכטרן; נפטר ב-631 או ב-633) היה מלך הפיקטים במשך 14 (או 19) שנים, משנת 617 ועד מותו. על פי "דברי ימי אלסטר", "דברי ימי טיגרנאך" וה"כרוניקון סקוטורום" נפטר קיניאוך בשנת 631 או 633. ב"דברי ימי הפיקטים" מצוין כי קיניאוך מלך 14 או 19 שנים, וכי אחריו מלך גרטנייט השלישי. דברי ימי אלסטר ודברי ימי טיגרנאך דברי ימי הפיקטים
אסלאנבייק חושטוב

אסלאנבייק ויטלביץ' חושטוב (בקירילית: Асланбек Витальевич Хуштов; נולד ב-1 ביולי 1980, כפר בלוגלינקה, נפת טרק, רפובליקת קברדינו-בלקריה, רוסיה) הוא מתאבק רוסי ממוצא צ'רקסי. חושטוב זכה במדליית הזהב במשחקי אולימפיאדת בייג'ינג (2008) בסגנון יווני-רומי במשקל עד 96 ק"ג. בדרך לזכייה גבר חושטוב על כל מתחריו מבלי לאבד נקודות. חושטוב מחזיק גם בתואר אלוף אירופה בו זכה בשנת 2008, 2009 ו-2010. אסלאנבייק חושטוב, באתר olympedia.org אסלאנבייק חושטוב, באתר United World Wrestling ערך זה הוא קצרמר בנושא ספורטאים. אתם מוזמנים לתרום לוויקיפדיה ולהרחיב אותו.